Juba mõnda aega jagab armastatud lauljatar Liis Lemsalu oma kodu lumivalge kassikesega, kes kannab sellist põnevat nime nagu Webbi. Liis jagab aeg-ajalt karvapalli tegemisi ka sotsiaalmeedia vahendusel ning hiljuti postitas ta Webbist vahva foto, kus viimane demonsteerib omast nõtkust. Kuna Webbi näeb välja nagu uhke lumepall, siis pole ka ime, et perenaine oma karvasest sõbrast südamlikke fotosid klõpsida armastab. Ja nagu kõik teisedki kassid on ka Webbi väga nõtke ning on justkui kaamera jaoks sisse võtnud akrobaatilise poosi. Liis küsib oma jälgijatelt, kas nad on kunagi mõelnud selle peale, kuidas endast uhkeid profiilipilte saada ning soovitab läbi huumori kõikidel kassikesest õppust võtta. Kuigi Webbi võiks julgelt armsaima kassi tiitlile kandideerida ning tema suured silmad on täis süütust, on pehme välimuse taga peidus krutskeid täis tegelane. Nimelt kurtis Liis möödunud aasta detsembris, kuidas tema lemmik otsustas jõulupuu elektrijuhtmed läbi närida.